Gold Price: ସୁନାର ଦାମ୍ ଦିନକରେ ୧,୦୦୦ ଟଙ୍କା କମିଲା; ରୂପା ଦର ବି ଖସିଲା; ଆଗକୁ କ'ଣ ହେବ?
Gold Price: ସୁନାର ଦାମ୍ ଦିନକରେ ୧,୦୦୦ ଟଙ୍କା କମିଲା; ରୂପା ଦର ବି ଖସିଲା; ଆଗକୁ କ'ଣ ହେବ?
Gold price keeps falling, know reasons and new rates | ଆମେରିକାରେ କ୍ରମାଗତ ଭାବେ ବୃଦ୍ଧି ପାଉଥିବା ଚାକିରି ହାରରୁ ସ୍ପଷ୍ଟ ହୋଇଛି ଯେ ବିଶ୍ୱ ଅର୍ଥନୀତି ଦ୍ରୁତ ଗତିରେ ଉନ୍ନତି କରୁଛି । ଜୁଲାଇ ମାସରେ ଦେଖାଯାଇଥିବା ଚାକିରି ବୃଦ୍ଧି ପ୍ରକ୍ରିୟା ବର୍ଷ ସାରା ଜାରି ରହିବ ବୋଲି ଆଶା ବଢ଼ିଛି ।
ସୁନାର ଦର କ୍ରମାଗତ ହ୍ରାସ ପାଉଛି । (ପ୍ରତୀକାତ୍ମକ ଛବି)
Share this:
ନୂଆ ଦିଲ୍ଲୀଃ ଭାରତରେ ସୁନାର ଦାମ୍ (Gold Price) ବହୁତ ଦ୍ରୁତ ଗତିରେ ହ୍ରାସ ପାଇଛି । ଅନ୍ତର୍ଜାତୀୟ ସ୍ତରରେ ଚାଲିଥିବା ସୁନା ମୂଲ୍ୟରେ ଅସ୍ଥିରତାର ଲାଭ ଉଠାଇବାକୁ ନିବେଶକମାନେ ଅଧିକ ଦାମରେ ସୁନା ବିକ୍ରି କରିବା ପରେ ଏହି ସ୍ଥିତି ଆସିଛି । ମଲ୍ଟି-କମୋଡିଟି ଏକ୍ସଚେଞ୍ଜରେ (MCX) ଅଗଷ୍ଟ ୬ ତାରିଖ ଶୁକ୍ରବାର ଦିନ ସୁନାର ଦାମ୍ ୨ ପ୍ରତିଶତ ଅର୍ଥାତ୍ ୯୬୦ ଟଙ୍କା ହ୍ରାସ ପାଇ ୧୦ ଗ୍ରାମ ପିଛା ୪୬,୬୫୧ ଟଙ୍କା ହୋଇଛି, ଯାହା ମାସେ ଭିତରେ ସର୍ବନିମ୍ନ ।
ରୂପାର ଦାମ୍ (Silver Price) ବି ୩ ପ୍ରତିଶତ ହ୍ରାସ ପାଇଛି, ଅର୍ଥାତ୍ ୨,୦୦୦ ଟଙ୍କା କମ୍ ହୋଇ କିଲୋଗ୍ରାମ୍ ପିଛା ୬୪,୯୭୫ ଟଙ୍କା ଦରରେ ପହଞ୍ଚିଯାଇଛି । ବିଶ୍ୱ ବଜାରରେ (International Market) ସୁନାର ଦାମ୍ ୨ ପ୍ରତିଶତ ହ୍ରାସ ପାଇ ୧,୭୬୫.୩୦ ଡଲାରରେ ପହଞ୍ଚିଛି ।
ଏହା ବି ପଢ଼ନ୍ତୁ | ସୌମ୍ୟଙ୍କ ମୃତ୍ୟୁ ରହସ୍ୟ କ'ଣ ପାରଳା ରାଜମହଲର ୫ଟି 'ଆତ୍ମହତ୍ୟା' ପରି ଅସମାହିତ ରହିଯିବ?
ଗତ ସପ୍ତାହରେ ଡଲାରର ଶକ୍ତି ବୃଦ୍ଧି ଓ ଆମେରିକାରେ ବଣ୍ଡର ଅମଳର (US Bond Yield) ଆଶା ବୃଦ୍ଧି କାରଣରୁ ସୁନା ଦରରେ ତୀବ୍ର ହ୍ରାସ ଦେଖିବାକୁ ମିଳିଛି । ଭାରତରେ ସୁନା ଦର ହ୍ରାସ ହେଉଥିବାରୁ ପ୍ରଥମ ଥର ପାଇଁ ଡିଲରମାନେ ସରକାରୀ ସୁନା ଦର ଉପରେ ପ୍ରିମିୟମ ଆଦାୟ କରିଛନ୍ତି । ଗତ ସପ୍ତାହରେ ଡିଲରମାନେ ସରକାରୀ ଆଦିକାରିକ ମୂଲ୍ୟ (Official Domestic Price) ଉପରେ ଆଉନ୍ସ ପିଛା ଏକ ଡଲାର୍ ପ୍ରିମିୟମ୍ ଆଦାୟ କରିଥିଲେ । ଏହାର ପୂର୍ବ ସପ୍ତାହରେ ଡିଲରମାନେ ଆଉନ୍ସ ପିଛା ୪ ଡଲାର ରିହାତି ଦେଇଥିଲେ । ଭାରତରେ ସୁନା ଦରରେ ୧୦.୭୫ ପ୍ରତିଶତ ଆମଦାନୀ ଶୁଳ୍କ (Import Duty) ଓ ୩ ପ୍ରତିଶତ ଜି.ଏସ୍.ଟି. (GST) ସାମିଲ୍ ଥାଏ ।
ଆମେରିକାରେ କ୍ରମାଗତ ଭାବେ ବୃଦ୍ଧି ପାଉଥିବା ଚାକିରି ତଥ୍ୟରୁ (US Jobs Data) ସ୍ପଷ୍ଟ ହୋଇଛି ଯେ ଅର୍ଥନୀତି ଦ୍ରୁତ ଗତିରେ ଉନ୍ନତି ଜାରି ରହିଛି । ଶୁକ୍ରବାର ଦିନ ପ୍ରକାଶିତ ତଥ୍ୟରୁ ସ୍ପଷ୍ଟ ହୋଇଛି ଯେ ଜୁଲାଇ ମାସରେ ଦେଖାଯାଇଥିବା ଚାକିରି ବୃଦ୍ଧି ପ୍ରକ୍ରିୟା ବର୍ଷ ସାରା ଜାରି ରହିବ। ଏହା ଦ୍ୱାରା ଦେଶରେ ବେକାରୀ ହାର (unemployment rate) ମଧ୍ୟ ହ୍ରାସ ପାଇବ ।
ଆମେରିକାର ଫେଡେରାଲ୍ ରିଜର୍ଭ ପ୍ରୋତ୍ସାହନ କାର୍ଯ୍ୟକ୍ରମରେ (stimulus program) ହ୍ରାସ କରିପାରେ ବୋଲି ଆଶା କରାଯାଉଛି । ଆମେରିକାର ବଣ୍ଡ ଅମଳ (US bond yield) ୧.୩ ପ୍ରତିଶତ ବୃଦ୍ଧି ପାଇଥିବା ବେଳେ ଡଲାର୍ ସୂଚକାଙ୍କ ୦.୬ ପ୍ରତିଶତ ବୃଦ୍ଧି ପାଇ ୯୨.୭୮୦ରେ ପହଞ୍ଚିଯାଇଛି । ବର୍ଦ୍ଧିତ ସୁଧ ହାର (Higher Interest Rates) ସୁନାକୁ ଧରି ରଖିବାରେ ବଡ ଲାଭର ସମ୍ଭାବନା ବଢ଼ାଇଥାଏ ।
ମୂଲ୍ୟବାନ ଧାତୁରେ ଅନ୍ତର୍ଭୁକ୍ତ ରୂପା ୩.୫ ପ୍ରତିଶତ ହ୍ରାସ ହୋଇ ୨୪.୨୫ ଡଲାରରେ ପହଞ୍ଚିଥିବା ବେଳେ ପ୍ଲାଟିନମ୍ (platinum) ୨.୬ ପ୍ରତିଶତ ହ୍ରାସ ହୋଇ ୯୭୮.୭୭ ଡଲାରରେ ପହଞ୍ଚିଛି । ସୁନା ମୂଲ୍ୟରେ ହେଉଥିବା ଏହି ହ୍ରାସ ସାମୟିକ ବୋଲି ବିଶେଷଜ୍ଞମାନେ କହିଛନ୍ତି । ୨୦୨୧ ଶେଷ ସୁଦ୍ଧା ଏଥିରେ ଏକ ବଡ଼ ବୃଦ୍ଧି ହୋଇପାରେ ବୋଲି ସେମାନେ କହିଛନ୍ତି ।
ସୋମବାର ଦିନ ପୁଣି ଥରେ ଭାରତରେ ସାର୍ବଭୌମ ଗୋଲ୍ଡ ବଣ୍ଡ (Sovereign Gold Bond, SGB) ଯୋଜନା ୨୦୨୧-୨୨ ପାଇଁ ଖୋଲୁଛି । ଭାରତର ରିଜର୍ଭ ବ୍ୟାଙ୍କ ଏହାର ମୂଲ୍ୟ ପ୍ରତି ଗ୍ରାମ୍ ପିଛା ୪,୭୯୦ ଟଙ୍କା ସ୍ଥିର କରିଛି । ଯେଉଁମାନେ ଅନଲାଇନରେ ଆବେଦନ କରିବେ ଓ ପେମେଣ୍ଟ କରିବେ ସେମାନେ ପ୍ରତି ଗ୍ରାମ୍ ପିଛା ୫୦ ଟଙ୍କା ଅତିରିକ୍ତ ରିହାତି ପାଇବେ ।
ନ୍ୟୁଜ୍ ୧୮ ଓଡ଼ିଆରେ ବ୍ରେକିଙ୍ଗ୍ ନ୍ୟୁଜ୍ ପଢ଼ିବାରେ ପ୍ରଥମ ହୁଅନ୍ତୁ| ଆଜିର ସର୍ବଶେଷ ଖବର, ଲାଇଭ୍ ନ୍ୟୁଜ୍ ଅପଡେଟ୍, ନ୍ୟୁଜ୍ ୧୮ ଓଡ଼ିଆ ୱେବସାଇଟରେ ସବୁଠାରୁ ନିର୍ଭରଯୋଗ୍ୟ ଓଡ଼ିଆ ଖବର ପଢ଼ନ୍ତୁ ।
CNN name, logo and all associated elements ® and © 2017 Cable News Network LP, LLLP. A Time Warner Company. All rights reserved. CNN and the CNN logo are registered marks of Cable News Network, LP LLLP, displayed with permission. Use of the CNN name and/or logo on or as part of NEWS18.com does not derogate from the intellectual property rights of Cable News Network in respect of them. © Copyright Network18 Media and Investments Ltd 2016. All rights reserved.
